Document ID: /roh_data/filtered/fineweb-2-filterrobots_roh.jsonl.gz/15128

Tranter las instituziuns che survegnan mintgamai ina contribuziun annuala tutgan tranter auter il Museum svizzer al liber Ballenberg a Brienz, il Technorama a Winterthur u er il Museum Svizzer da Transports a Lucerna. Museums grischuns na sa chattan dentant betg tranter ils promovids.
L'Uffizi federal da cultura ha per la prima giada scrit ora ina publicaziun uffiziala per ina promoziun. Tut en tut han 35 museums inoltrà ina dumonda.
Il budget da l'Uffizi federal da cultura è cun 5,9 milliuns francs radund 1 milliun pli aut che l'onn 2017. Il parlament aveva approvà quest augment.
RR novitads 12:00